gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl es gl gl gl gl gl gl gl gl gl gl gl gl gl es ca fr it gl pt gl gl gl gl gl pt es gl gl gl gl fr en gl ceb en gl ca gl gl gl gl gl en pt ca gl gl
O Goberno e ERC tentan pechar a crise pola lei do audiovisual - G24
A vicepresidenta Calviño cre que non se pode ignorar a normativa europea
A ministra Montero non ve perigar o acordo de presupostos
Antón Montero 01/12/2021 21:10
A lei do audiovisual é o novo crebadeiro de cabeza do Goberno. Á perrencha de Esquerra Republicana sumouse este mércores a dos propios socios do PSOE. En Unidas Podemos séntense ninguneados.
O presidente do grupo parlamentario, Jaume Asens, queixouse de que "o que tamén ten que facer o Partido Socialista é negociar connosco esa lei, porque agora mesmo estamos máis preto do non que do si".
Pero para o executivo é máis urxente recompoñer a relación con Esquerra. Os ministros de Presidencia e Facenda reuníronse por vía telemática con dirixentes republicanos.
Os cataláns queren garantías de que a lei obrigará tamén as plataformas con sede no estranxeiro a ofrecer o 6% dos seus contidos nas linguas cooficiais.
O executivo argumenta que Europa non o permite. A vicepresidenta Nadia Calviño explicou que "non podemos facer algo que contradiga o que di a directiva que estamos traspoñendo".
A crise chega cando os presupostos enfilan a recta final no Senado. Esquerra ameaza co voto en contra, pero no executivo non cren que chegue ese escenario.
A titular de Facenda, María Jesús Montero, cre que "a parte orzamentaria numérica está resolta e queda algún detalle na lei do audiovisual, que espero que en breve se poida resolver".
O PP non perdeu a ocasión para afear as alianzas do Goberno. Teodoro García Egea, secretario xeral da formación, ironizou con que "os españois non poden poñer a calefacción, pero Gabriel Rufián vai poder ver 'El juego del calamar' en catalán. Grande éxito deste Goberno!"
Esquerra ten ata o venres para decidir se presenta un veto aos presupostos no Senado. A suma dos seus votos cos da dereita non bastarían para tombar as contas, aínda que a relación co executivo podería quedar tocada para o resto da lexislatura.
Junts convoca unha consulta coa militancia para decidir se continúa no goberno de Cataluña.
Segue adiante a despenalización do delito de inxurias á Coroa
Todos os 'consellers' de JxCat poñen o seu cargo á disposición do partido
Pere Aragonès convoca unha reunión extraordinaria do Govern pola crise con JxCat
Contido con Xeográficas España .
Facenda mellora a subida salarial aos funcionarios ata un 7,5 % en 3 anos
Junts convoca unha consulta coa militancia para decidir se continúa no goberno de Cataluña.
O comisario Reynders urxe a renovar o Poder Xudicial e despois negociar a reforma do modelo de elección
Segue adiante a despenalización do delito de inxurias á Coroa
Síguenos en redes sociais
Aviso legal e Política de Privacidade